Buyuk Britaniyada niqob taqish va ijtimoiy masofa saqlash talabi bekor qilinishi rejalashtirilmoqda

Buyuk Britaniyada majburiy niqob taqish va ijtimoiy masofa saqlash talabini bekor qilish rejalashtirilmoqda. Bu haqda Sky News nashri xabar berdi.
Ma'lum qilinishicha, 19 iyuldan jamoat transporti, do‘konlar va mehmonxonalarda niqob taqish ixtiyoriy bo‘ladi. 
Shuningdek, bar va pablar hamda boshqa jamoat joylariga tashrif buyurganlardan ichki COVID-pasportlar talab qilinmaydi.
19 iyuldan ijtimoiy masofa saqlash rejimi bekor qilinishi, tungi klublar va boshqa muassasalar ish boshlashi kutilmoqda.
Bundan tashqari, konsert va sport musobaqalarida tomoshabinlarning soni cheklanishi bekor qilinadi.